open-index/open-wikipedia-markdown huggingface dataset:
Atlitik di Ulimpiada Musim Panas 2020

**Atlitik di Ulimpiada Musim Panas 2020** adalah palaksanaan cikang malumbar urat atlitik di panyalanggaraan Ulimpiada Musim Panas 2020. Paturaian di cikang malumbar urat ngini balangsung di Satadiun Nasiunal Hanyar Tokyo gasan numur laluan wan lapangan wan di Odori Park gasan numur maratun wan turai jalan. Musim ngini manuraiakan 48 numur, batambah sabuting tarait panambahan numur bagagantian campuran.

## Jujuhutan
Unjuk Rasa Kuba 2021

**Unjuk rasa Kuba 2021** adalah sarangkaian unjuk rasa nang rahatan balangsung tahadap pamarintah Kuba wan Partai Kumunis Kuba nang dimulai wayah tanggal 11 Juli 2021, nang dimargaakan ulih kurangnya pangan wan ubat, wan tanggapan pamarintah dalam manangani kajadian pandimi COVID-19 di Kuba nang naik. Unjuk rasa ngitu dianggap nang pangganalnya matan unjuk rasa antipamarintah nang sabalumnya tajadi wayah tahun 1994, yaitu Maleconazo.

## Jujuhutan
Soerjadi Soedirdja

Jenderal TNI (HOR) **Soerjadi Soedirdja** (EYD: *Suryadi Sudirja*) () adalah salah saikung tukuh malitir wan pulitikus Indunisia. Soerjadi Soedirdja manjabat jadi Gubernur DKI Jakarta pariuda 1992–1997 jua.

## Jujuhutan
Yeo Hyo-jin

**Yeo Hyo-Jin** (; ) adalah saikung pamain sipak bal lihai Korea Salatan nang bamain jadi bek. Inya adalah angguta paumpat palatihan matan Piala Dunia Korea Jepang 2002. Inya jua umpat palihan dalam Piala Dunia U-20 2003 aan Olimpiade Musim Panas Athena 2004. Di hingkatan garumbung, inya bamain gasan FC Seoul, Tochigi SC, Busan IPark, wan Goyang Hi FC.
Ba'ah Maharashtra 2021

**Ba'ah Maharashtra 2021** adalah sarangkaian banyu ba'ah di nagara palihan Maharashtra di India. , Kikira 250 urang mati wan labih matan 100 urang masih hilang marga ba'ah wan tanah rumbih. Talung walas distrik sudah taujak di Maharashtra barat.

## Jujuhutan
Kuta Maritim Liverpool

**Kuta Maritim Liverpool** () adalah sabuah Situs Warisan Dunia UNESCO di Liverpool, Inggris. Ngini tadiri matan anam tampat di pusat kuta Liverpool nang maliputi Pier Head, Albert Dock wan William Brown Street, wan maliputi sapalih markah tanah tasuhur di kuta ngitu.

## Jujuhutan
Pahimpunan Pandidikan, Kailmuan, wan Kabudayaan Pasarikatan Bangsa-Bangsa

**Pahimpunan Pandidikan, Kailmuan, wan Kabudayaan Pasarikatan Bangsa-Bangsa** (, disingkat **UNESCO**) adalah paawakan husus PBB nang didiriakan wayah 1945. Tujuan pahimpunan adalah mandukung padamaian wan kaamanan lawan mamasarakan gawi sama antarnagara malalui pandidikan, ilmu pangatahuan, wan budaya dalam rangka maningkatakan rasa saling mahurmati nang balandasakan lawan kaadilan, paraturan hukum, HAM, wan kabibasan hakiki. (Pasal 1 Konstitusi UNESCO).

UNESCO baisi angguta 191 nagara. Pahimpunan ngini bamarkas di Paris, Parancis, lawan 50 kantur wilayah wan sapalih lambaga, aan institut di sabarataan dunia. UNESCO baisi lima atur cara tatambaian nang disabarakan malalui: pandidikan, ilmu alam, ilmu susial, wan manusia, budaya, hubungan, wan maklumar. Paruyik nang disapunsuri ulih UNESCO tamasuk atur cara waca-tulis, tiknis, wan palatihan guru; atur cara ilmu antarabangsa; paruyik sajarah wilayah, wan budaya, pamasaran karagaman budaya; gawi sama parukuian antarabangsa gasan maamanakan warisan budaya, wan alam wan maharagu HAM; aan mancuba gasan mambaiki pabidaan digital dunia.

## Jujuhutan
Ulimpiada Musim Panas 2032

**[[Ulimpiada Musim Panas]] 2032** sacara rasmi dipinandui sawagai **Games of the XXXV Olympiad** wan jua dipinandui sawagai **Brisbane 2032**, adalah paturaian malumbar urat antarabangsa  nang cagar datang nang dijadwalakan balangsung matan 23 Juli sampai 8 Agustus 2032, di Brisbane, Queensland, Australia. Tawaran nang manang dipilih wan dipadahakan ulih Majalis Ulimpiada Antarabangsa wayah 21 Juli 2021, manjalang Ulimpiada Musim Panas 2020 marga parubahan aturan panawaran. Brisbane panambaian kali dipadahakan sawagai panawaran pilihan wayah 24 Pibuari 2021, mandapatakan parukuian rasmi matan Majalis Eksekutif IOC wayah 10 Juli 2021. Brisbane menjadi kota tuan rumah pertama yang memenangkan Olimpiade di bawah prosedur penawaran baru.

Ngini cagar jadi Paturaian Musim Panas katalu nang diadaakan di Australia imbah Ulimpiada Musim Panas 1956 di Melbourne, Victoria qan Ulimpiada Musim Panas 2000 di Sydney, New South Wales. wan cagar jadi Paturaian Musim Panas kadua nang diadakan di musim dingin Balahan Bumi Salatan, imbah Ulimpiada Musim Panas 2016 di Rio de Janeiro.

## Jujuhutan
Santosa Doellah

H. **Santosa Doellah**, S.E. () adalah saurang pangusaha batik paanggit "Batik Danar Hadi" matan Solo. Santosa Doellah adalah anak kalima matan 10 badingsanak nang ranak matan pasangan Dr Doellah wan Hj Fatimah Wongsodinomo. Santosa Doellah adalah alumnus Fakultas Ekonomi Universitas Padjajaran. Wayah tahun 1967, Santosa Doellah kawin lawan Danarsih Hadipriyono karanakan Solo 26 September 1946. Santosa Doellah sudah pinandu batik matan umuf 15 tahun balajar matan kainya R.H.Wongsodinomo.

## Jujuhutan
Maharashtra

**Maharashtra** () *Mahārāṣṭra* adalah nagara palihan India ka-3 pangganalnya dalam wilayah wan ka-2 pangganalnya dalam garumbung imbah Uttar Pradesh. Nagara palihan ngini bawatasan lawan nagara palihan Gujarat, Madhya Pradesh, Chhattisgarh, Andhra Pradesh, Karnataka, Goa, wan wilayah pasatuan Dadra wan Nagar Haveli. Laut Arab jadi watas di barat. Mumbai, kuta pangganalnya di India, adalah indung banua Maharashtra. Ngaran Maharashtra panambaian kali cungul dalam catatan pangambara wayah abat ka-7.

## Jujuhutan
Madali gangsa

**Madali gangsa** dalam malumbar urat wan dairah lain nang sarupa nang maumpatakan paturaian aialah madali nang diulah matan gangsa dibariakan gasan finalis nang ada di tampat katalu matan sabuah patuaraian nang kaya Ulimpiada, Commonwealth Games, wan lain-lain. Si pamanang langsung manarima madali amas, di andakan kadua mandapatakan madali pirak. Sacara awam, gangsa ngini lugam nang paling rancak dipakai gasan sabarataan janis madali bakualitas tinggi, tamasuk nang artistik. Madali gangsa penambaian dibari wayah Ulimpiada Musim Panas 1904 di St. Louis, Missouri, nang sabalumnya wastu dapat tampat panambaian wan kedua.

## Jujuhutan
Yasin Payapo

**Mohamad Yasin Payapo** () adalah saurang pulitikus asal Indunisia nang manjabat sawagai Bupati Seram Bagian Barat matan tahun 2017 sampai sidin habis umur wayah tahun 2021. Pulitikus Partai Hanura ngini sabalumnya suah manjabat jadi angguta DPRD Maluku matan tahun 2014 sampai 2016.

## Jujuhutan
Panahan di Ulimpiada Musim Panas 2020

**Panahan di Ulimpiada Musim Panas 2020** adalah palaksanaan cikang malumbar urat panahan di panyalanggaraan Ulimpiada Musim Panas 2020. Paturaian di cikang malumbar urat ngini balangsung di Yumenoshima Park, Tokyo. Musim ngini manuraiakan 5 numur. 128 atlit matan 56 nagara baturai dalam musim ngini.

## Jujuhutan
Salancar di Ulimpiada Musim Panas 2020

**[[Salancar]] di Ulimpiada Musim Panas** cagar mamulai panampaiannya di Ulimpiada Musim Panas 2020 di Tokyo, Japang. Sabalumnya paturaian ngini dianjatakan digawi wayah tahun 2020, tagal ditunda ka tahun 2021 marga pandemi COVID-19.

## Jujuhutan
Panyisihan salancar di Ulimpiada Musim Panas 2020

**Panyisihan [[salancar di Ulimpiada Musim Panas 2020]]** cagar badasarakan lawan dua musim Aruh Malumbar Urat ISA Selancar Dunia, Tur Kejuaraan Liga Selancar Dunia, wan Aruh Malumbar Urat Pan Amerika 2019. Paturaian nang samustinya dimulai wayah tahun 2020 ditunda ka tahun 2021 marga pandemi COVID-19. 12 atlit saban janis kalamin nang lulus panyisihan, wan maksimal dua atlit matan saban KON par janis kalamin. Tuan rumah Japang sudah malulusakan atlitnya, kada malalui jalur tuan rumah, malainakan jalur panyisihan paturaian lain, jadi kuotanya dibariakan ka Aruh Malumbar Urat Selancar Dunia 2020.

## Jujuhutan
Rio Waida

adalah saurang pasalancar lihai bakabangsaan Indunisia. Wayah 2019, inya suah maraih madali pirak gasan Indunisia wayah Aruh Malumbar Urat Asia Tunggara nang balangsung di Pilipina, sadangakan madali amas diraih ulih sasama pasalancar Indunisia, Oney Anwar.Wayah 2020 di Ulimpiada Musim Panas nang balangsung di Tokyo, Rio mambadali Indunisia gasan tampai di paturaian malumbar urat mamacam cikang pangganalnya di dunia ngitu. Rio disarihakan lulus panyisihan Ulimpiada ulih International Surfing Association (ISA), imbah marabut kaandakan kadua dalam paturaian 2019 ISA World Surfing Games di Miyazaki, Jepang.

Dikutip matan Antaranews, sabujurnya tikit Ulimpiada ngitu adalah anggit pasalancar Japang, Shun Murakami, nang jadi juara di paturaian ngitu. Tagal, badasarakan aturan panyisihan Ulimpiada, satu nagara wastu kawa dibadali dua pasalancar. Lawan damintu, sabuting tikit anggit Japang nang sawat diamanakan Shun Murakami di 2019 ISA World Surfing Games diunjuk gasan Rio Waida. Samantara, Japang dibadali ulih Kanoa Igarashi nang lulus imbab masuk 10 tabaik Liga Surfing Dunia (WSL) 2019 wan Hiroto Ohhara nang bakulih mangalahakan Shun Murakami di 2021 ISA World Surfing Games.

## Jujuhutan
Panaraian panyakit koronavirus 2019

**Panaraian panyakit koronavirus 2019** kawa maminandui virus SARS-CoV-2 wan tamasuk cara-cara nang kawa manggagai kabaradaan virus ngitu, wan jua antibodi nang dikulih gasan mananggapi pajangkitan virus. Panggagaian antibodi (serologi) kawa dipakai gasan diagnusis wan panjanakan garumbung. Tarai antibodi manunjukakan barapa banyak urang nang sudah tajangkit panyakit, tamasuk nang baisi simtom minor atawa jua kada baisi simtom (asimtomatis). Saupama damintu, waktu wan kamanjuran (efektivitas) tanggapan imunisasi COVID-19 masih balum jalas.

Marga jumlah tarai nang tawatas, maka par Marit 2020 balum ada nagara nang baisi data nang kawa diparcaya gasan jumlah urang nang takana panyakit ngini.
Par , nagara-nagara baisi data panaraian wastu gasan % matan jumlah garumbung bubuhannya, wan kadada nagara nang baisi jumlah cuntuh (sampel) labih matan % jumlah garumbungnya. Tadapat bamamacam jumlah panaraian nng digawi matan nagara ka nagara. Hal ngini maujaki kaduan jumlah kmatian marga panyakit ngini, nang mungkin labih matan nang dikikiraakan, marga bias pacacahan.

## Jujuhutan
Pandemi Covid-19 di Kapal Pakujuk

**Pandemi koronavirus 2019 di kapal pakujuk** adalah sajumlah kajadian nang tajadi salawas manjangkitnya pandemi COVID-19. Di sapalih kapal pakujuk nang manggawi pajalanan salawas masa pandemi didapatakan adanya panumpang wan awak kapal nang tajangkit virus SARS-CoV-2 novel nang maulah pandemi. Saupama damintu kada sabarataan kapal didapatakan adanya panyabaran panyakit nang substansial. Wastu di kapal pakujuk nang tadaptar di Inggris, Diamond Princess dikatahui adanya panyabaran virus di antara panumpang wan awak kapal. Kapal pakujuk nang mambawa 3.700 urang panumpang wan awak kapal manjalani karantina di Palabuhan Yokohama, Japang salawas hampir sabulan matan awal Pibuari 2020. Matan 700 urang nang tajankit pitung urang di antaranya habis umur.

Wayah 11 Marit 2020, Viking Cruises nang diuparasiakan matan Basel, Swiss sudah manangguhakan wan mamasahakan sabarataan kapal pakujuk laut wan sungai nang diuparasiakan bubuhannya sampai warih April wan maandakakan sakadanya 28 urang dalam karantina, imbah taungkap adanya saikung panumpang di kapal pakujuk di Kamboja sudah takana virus wayah dalam pajalanan malalui kapal tarabang. Berikutnya akibat serangan virus pula, pada tanggal 12 Maret, Princess Cruises, perusahaan yang mengoperasikan kapal pesiar Princess Diamond dan Grand Princess menghentikan operasi semua kapal pesiar mereka selama 60 hari. Pada tanggal 13 Maret pemerintah Kanada melalui Kementerian Transportasi Federal Kanada mengumumkan bahwa kapal-kapal yang mengangkut lebih dari 500 orang tidak mendapatkan izin dapat berlabuh di Kanada hingga 1 Juli 2020.

## Jujuhutan
Kulihan madali Ulimpiada Musim Panas 2020

Kulihan madali ngini adalah daptar Majalis Ulimpiada Bangsa (NOC) wan satu garumbung lain-NOC nang diurutakan badasarakan jumlah madali amas nang didapat ulih atlitnya salawas Ulimpiada Musim Panas 2020 di Tokyo, mulai 23 Juli sampai 8 Agustus 2021.

Bermuda,Pilipina, wan Qatar mandapatakan madali amas Ulimpiada panambaiannya, sadangakan Burkina Faso, San Marino wan Turkmenistan mandapatakan madali panambaiannya.

## Kulih madali

Ngini adalah kulih pancacahan madali Ulimpiada Musim Panas 2020, badasarakan jumlah madali Majalis Ulimpiada Antarabangsa (IOC). Paringkat ngini diurutakan badasarakan jumlah madali amas nang dikulihi Majalis Ulimpiada Bangsa (NOC). Jumlah madali pirak dihitungakan imbahnya wan imbah ngitu jumlah madali gangsa. Lamun, imbah di atas, nagara-nagara masih tajarat, paringkat nang sama dibariakan wan bubuhannya tadaptar maumpat hurup ulih Kudi Nagara IOC. Walau maklumat ngini disadiaakan ulih IOC, IOC saurang kada maakui atawa mandukung sistim paringkat apa-apa.

Ulimpiada Musim Panas 2020 manampaiakan 33 cikang malumbar urat lawan 50 disiplin, wan jumlah 339 acara, nang sacara pahadangan wayah mangulihakan 339 set madali gasan dibagiakan.

Dua madali amas dibariakan gasan paringkat panambaian dalam acara atlitik Atlitik di Ulimpiada Musim Panas 2020 - lumpat tinggi lalakian. Kadada madali pirak nang dibariakan sawagai taruhannya.

Dalam gucuh (13 acara), judo (15 acara), karate (8 acara), taekwondo (8 acara), wan udar (18 acara), dua madali gangsa dibariakan di saban acara, lawan tambahan 62 madali parangga. Suwalih ngitu, dua madali gangsa dibariakan gasan parabutan tampat katalu dalam acara sanam - lantai bibinian.



## Jujuhutan
Gucuh di Ulimpiada Musim Panas 2020

**Gucuh di Ulimpiada Musim Panas 2020** adalah palaksanaan cikang malumbar urat gucuh di panyalanggaraan Ulimpiada Musim Panas 2020. Paturaian cikang malumbar urat ngini balangsung di Ryōgoku Kokugikan, Tokyo. Musim ngini manuraiakan 13 numur. Jumlah 76 nagara baturai dalam musim ngini.

Cikang ngini digawi ulih satuan gawi nang dipimpin ulih Morinari Watanabe, Parisidin Pahimpunan Sanam Antarabangsa. Hal ngini manyusul dipaculnya hak AIBA gasan manyalanggaraakan cikang ngini, marga "masalah dalam bidang kaduitan, paharaguan, adab, lapri, wan panjurian."

## Jujuhutan
Nurul Akmal

**Nurul Akmal** () adalah saurang atlit angkat wasi bakabangsaan Indunisia. Wayah 2017, inya mamanangakan madali pirak dalam paturaian +90kg bibinian di Pesta Olahraga Solidaritas Islam 2017 nang diadakan di indung banua Azerbaijan, yaitu di Baku, Azerbaijan.

Wayah 2017, inya maraih paringkat ka-6 dalam paturaian +90kg putri di Universiade Musim Panas 2017 nang diadakan di Taipei, Taiwan. Di tahun imbahnya, inya mambadali Indunisia di Aruh Malumbar Urat Asia 2018 nang diadakan di Jakarta, Indunisia dalam paturaian +75kg bibinian di mana inya meraih paringkat ka-6.

Wayah 2019, inya mamanangakan madali gangsa dalam paturaian +87kg bibinian di Piala Qatar Antarabangsa ka-6 nang diadakan di Doha, Qatar.

## Jujuhutan
Lapri

**Lapri** atawa **wasit** adalah saurang nang baisi wawinang gasan maatur jalannya sabuting paturaian malumbar urat. Ada bamacam-macam istilah lapri. Dalam basa Inggris dipinandui *referee*, *umpire*, *judge* atawa *linesman*.

Istilah wasit dalam basa Inggris *referee* dibibit matan sipak bal. Pamulaannya kaptin matan saban tim bahurup pikiran gasan manuntungakan pasulisihan nang tajadi di lapangan. Imbahnya paran ngini diutusakan gasan saurang *umpire*. Saban tim mambawa *umpire*-nya asing-asingnya, jadi asing-asingnya kaptin tim kawa bakunsintrasi lawan pamainan. Warihnya, saurang nang dianggap netral dingarani *referee* (matan *would be "referred to"*) batindak jadi urang nang cagar manuntungakan pamasalahan lamun *umpire* kada kawa manuntungakannya. *Referee* kada baandak di lapangan sampai 1891, wayah *umpire* jadi *linesman* (damini pambantu lapri).

## Jujuhutan
Tilambung tinggi (Malumbar urat)

**Tilambung tinggi** adalah sabuting bantuk garakan manilambung ka atas lawan cara maangkat batis ka muka wan ka atas gasan upaya mambawa titik barat awak satinggi-tingginya wan sahancap-hancapnya gugur (mandarat) lawan cara manggawi tunjulan di sasabuting batis gasan mancapai sabuting katinggian tatantu. Tujuan tatambaian matan tilambung tinggi adalah maangkat awak satinggi-tingginta anggaran kawa malalui mistar. Tingginya tilambungan bagantung lawan talu panyabab. Panambaian, panilambung musti mangambangakan daya angkat saganal-ganalnya anggaran kawa manimbai awak ka udara lawan kahancapan nang saganal-ganalnya. Tinggi nang dicapai ulih awak sasuai lawan kahancapan nang dipakai gasan maninggalakan tanah. Kadua, buncu tunjulan sakawa mungkin mamaraki tagak lurus anggaran kawa mamusatakan gaya gasan mancapai katinggian, tagal buncu tunjulan ngitu musti mayu gasan mambawa awak matan subalah mistar ka subalah nang lain. Katalu, jarak di mana titik barat awak kawa diangkat tawatas. Di sasahan tilambungan, watas jarak musti antara 2 wan 3 batis di mana sasaurang panilambung nang tabaik kawa manunjulakan titik baratnya ka atas matan sikap badiri lawan tangan di higa awak.  

## Jujuhutan
Tangah hari

**Tangah hari** baisi babarapa artian. Dalam artian himpit, tangah hari adalah waktu wayah jam baandak di kaandakan 12.00. Dalam gawian sahari-hari, tangah hari adalah waktu di antara baisukan wan kamarian (kikira jam 11.00—14.00). Sadangakan dalam artian ligar, tangah hari diartiakan sawagai palihan hari nang tarang, yaitu matahari matahari cungul sampai tinggalam (baisukan wan kamarian tamasuk di dalamnya).

## Jujuhutan
Papaian pahinakan

**Papaian pahinakan** () adalah papaian cacahar atawa lihir nang dikulihakan ulih sistim pahinakan. Janis papaian ngini adalah midia pajangkitan virus matan urang garing ka urang wigas. Sumbar papaian babibit matan muntung wan hidung. Papaian tajadi wayah sasaurang rahatan bapandir, batuk atawa wahin. Papaian kawa mancapai satu sampai dua mitir wan kawa tahirup ulih urang lain nang ada di paraknya. Papaian pahinakan kawa jua dikaluarakan salawas pagaring mangalami runtutan pahiutan cacahar wan jua bronkoskopi. Ukuran papaian pahinakan nang ganal baisi diamitir kikira antara 1–5 μm wan wastu kawa batahan salawas babarapa jam sampai babarapa hari imbah dikulihakan.

Papaian pahinakan kawa dikulihakan sacara ulahan malalui tata cara kadukturan nang mangulihakan aerosol, malalui jamban simbur, atawa gawian rumah tangga lainnya. Papaian pahinakan babida matan inti butir halus (), nang ukurannya tahalus matan 5 μm wan kawa tatap malayang di udara gasan pariuda waktu nang laqas. Inti butir halus kawa jadi parantara gasan panyakit nang dijangkitakan malalui udara.

Bagantung lawan runtutan pambantukannya, papaian pahinakan mungkin jua manian uyah, sel, jamur, kuman, wan partikel virus. Tampat asal papaian pahinakan kawa mampangaruhi isinya. Kaadaan kawigasan sasaurang mampangaruhi jua tianan nang ada di papaian pahinakan.

## Jujuhutan
Kusan Tangah, Tanah Bumbu

**Kusan Tangah** ngaran kacamatan di Kabupatin Tanah Bumbu, Prupinsi Kalimantan Selatan, Indunisia.

## Géografi
### Watas wilayah
Watas wilayah kacamatan Kusan Tangah:

### Pambagian administratip
Kacamatan Kusan Tangah dibagi manjadi 13 kampung, antara lain:

# ...
Pagaring

**Pagaring** atawa **pasien** adalah sasaurang nang manarima painguan kawigasan. Rancak, pagaring maharit panyakit atawa cidara wan mamarluakan bantuan duktur gasan mawigasakannya.

## Jujuhutan
Bapandir

**Bapandir** adalah kapintaran manusia gasan mangaluarakan suara wan manyampaiakan pandapat matan pikirannya.

Bapandir kaaa marujuk ka:
* Pidatu
* Pamandiran awam, runtutan bapandir di sagarumbung urang
* Gaya paucapan, kayapa palihan awak nang taumpat dalam mangulihakan suara bajalan
* Paniruan bapandir, paniruan pamandiran manusia ulih binatang bapandif talatih
* Basa binatang, suara kaya nyanyian burung nang bahanu disambat "bapandir"
* Pancampuran bapandid, kulih ulahan atas pamandiran manusia
Bagawi matan rumah

**Bagawi matan rumah** (basa Inggris: *work from home* adalah mudil atawa pajanjian bagawi di mana karyawan mangulihi kalantukan bagawi dalam hal tampat wan waktu bagawi lawan bantuan tiknulugi sambungan jarak jauh.

Lawan kata lain, kagiatan bamadaman ka kantur atawa tampat bagawi digantiakan lawan sambungan jarak jauh. Lawan sistim ngini, banyak karyawan nang kawarihannya bagawi di rumah, pahadangan lainnya, nang rancak disambat pagaai nomaden (*nomad workers*) atawa *web commuters* mamakai tiknulugi kumunikasi gasan bagawi matan kafe atawa tampat lain mang nyaman gasan bubuhannya. *Telework*, di higa lain, adalah istilah nang baarti taligar lagi. *Telework* marujuk lawan panggantian sagala bantuk tiknulugi sambungan jarak jauh nang takait lawan pagawian-nang-parlu-bamadaman, nang kawarihannya mangurangi hambatan jarak lawan *telecommuting*. Sasaurang nang ba-telecommuting rancak disambat lawan “telecommuter”. Salugan nang rancak didangungkan ulih bubuhan *telecommuter* adalah “pagawian adalah sasabuting nang kita gawi, lain wan lain tujuan bamadaman.”

Anggaran *telecommuting* kawa bajalan dengan baik, diparluakan gaya paurusan nang baik, nang didasarakan wan ditujuakan lawan kulih, lain panjanakan nang tarinci matan masing-masing karyawan sacara paurangan. Hal ngini manunjuk lawan paurusan badasarakan tujuan (management by objectives) nang balain lawan paurusan badasarakan observasi (*management by observation*). Istilah *telecommuting* wan *telework* saurang mulai bakambang wayah tahun 1973. Panggagasnya bangaran Jack Nilles.

## Jujuhutan
Papadah gasan bagana di rumah

**Papadah gasan bagana di rumah** () adalah sabuah papadah matan sabuah bubuhan bawinang gasan mawatasi pagarakan awam sawagai sabuah sasahan karantina gasan mangurangi atawa mananggulangi ipidimi atawa pandimi lawan mamadahakan bubuhan masarakat gasan bagana di rumah kacawali gasan kaparluan kapalipitan atawa bagawi dalam usaha bakapantingan. Dalam sapalih kajadian, kagiatan luar ruangan dibariakan. Usaha kada bakapantingan ditutup atawa diubah jadi bagawi matan rumah.

## Jujuhutan
Kawaian

**Kawaian** adalah garakan tangan turun-naik atawa kanan-kiwa nang dipakai jadi kumunikasi lain lisan gasan mambari salam, maucapakan salamat tinggal, mangakui kabaradaan urang, maminta gasan badiam atawa manulak sasaurang.

Kawaian tangan dalam bamamacam kabudayaan kawa baarti lain-lain. Di Nigeria, mangawaiakan tangan di hadapan muha sasaurang adalah tindakan nang liwar kada baadab wan musti dihindari. Di Ripublik Rakyat Cina, bibinian mambari salam ka bibinian lain lawan cara mangawai. Di Japang, mangawaikan tangan lawan tabah maampah ka luar wan parak muha adalah gaya awak nang manunjukakan kabingungan atawa kada mamahami kawan bapandir.

## Jujuhutan
Ragap

**Ragap** atawa **ragapan** adalah sabuah bantuk kaintiman awak nang rancaknya digawi lawan manjapai atawa maingkut pisit saputar palihan awak sasaurang, sapalih urang sakaligus, atawa jua binatang inguan. Ragapan adalah tangar matan parasaan cinta, kasih sayang, atawa jua paharagaan. Ragapan kawa digawi ulih siapa haja kada maitihi umur, janis kalamin, wan jua antar lalakian wan bibinian.

## Jujuhutan
Satasiun gawi

Sabuah **satasiun gawi** () adalah kumputar nang dipakai gasan pahitungan ilmiah atawa teknis, atawa kaparluan. Kumputar-kumputar ngini rancaknya larang, kumputar lawan biaya tinggi. Bubuhannya lain matan kumputar biasa dipakai gasan paulahan kata. Liwar rancak bubuhannya baisi sistim uparasi nang mambada'i sapalih pamakai gasan bagawi di muka kumputar wayah waktu nang sama. Liwar rancak, satasiun gawi nang tasambung ka jaringan kumputar. Kumputar tarminal kawa dipakai gasan mamasukinya. Wayah ngini, parak sabarataan satasiun gawi mamakai sistim uparasi unix atawa mirip-unix.

Sapalih tiknulugi nang dahulunya wastu didapatakan di satasiun gawi damini sudah jadi awam di kumputar paribadi biasa, kaua prosesor multi-inti, solid-state drive, grafis akselerasi pakakas karas, warna 24-bit, akses Internet broadband, memori virtual, multitasking pre-emptive, wan OpenCL.

## Jujuhutan
Layanan panting

**Layanan panting** wan kada panting () kawa marujuk lawan janis-janis gawian nang sudah diatur ulih undang-undang pamarintah wan diwatasi matan sagi garakan buruh jadi kada dibariakan gasan pamugukan.

Paawakan PBB Pahimpunan Buruh Antarabangsa mambari pabidaan antara layanan panting wan layanan kada panting ().

Pamaknaan industri tahadap layanan panting balain-lain, tagantung matan pahimpunan atawa jua pamarintahan nagara. Tagal rancaknya tamasuk layanan kaya rumah sakit wan paawakan kawigasan lainnya, manapaat, kaya listrik wan pasadiaan banyu, panagakan hukum, pamajah kagusangan, aan layanan nang bahubungan lawan pangulihan wan panyadiaan makanan.

## Jujuhutan
Kabakulihan

**Kabakulihan** atawa **daya kulih** adalah istilah dalam kagiatan pangulihan sawagai pabandingan antara luaran (*output*) lawan masukan (*input*). Maumpat Herjanto, kabakulihan adalah sabuting ukuran nang manyarihakan badimapa baiknya sumbar daya diatur wan dimanapaatakan gasan mancapai kulih nang bagus. Kabakulihan kawa dipakai gasan tuluk ukur kabajayaan sabuting industri atawa UKM dalam mangulihakan barang atawa jasa. Jadi sasain tinggi pabandingannya, baarti sasain tinggi kulihan nang dikulihakan. Ukuran-ukuran kabakulihan kawa bamamacam, tagantung lawan aspek-aspek output atawa input nang dipakai jadi agregat dasar, misalnya:
indeks kabakulihan buruh, kabakulihan biaya langsung, kabakulihan biaya jumlah, kabakulihan kakuatan, kabakulihan bahan mantah, wan lain-lain.

## Jujuhutan
Tahun puga Islam

**Tahun Puga Islam** atawa **Tahun Puga Hijriah** adalah sabuting hari nang panting gasan umat Islam marga manangari kajadian panting nang tajadi dalam sajarah Islam, yaitu mamparingati pahijrahan Nabi Muhammad saw. matan kuta Makkah ka Madinah wayah tahun 622 Masehi. Kajadian basajarah ngitu tajadi wayah 1 Muharam tahun puga gasan almanak Hijriah. Tagal, Tahun Hijrah Rasulullah saw. matan Makkah ka Madinah ngitu dijuhut jadi awal pahitungan gasan almanak Hijriah.

## Jujuhutan
Tanda Kamasukan Katawatasan Diri Antarabangsa

**Tanda Kamasukan Katawatasan Diri Antarabangsa** (**)**, disambat jua sawagai **"Kursi Indan"** adalah kutak biru lawan pinggiran putih lawan gambar urang baduduk di kursi indan. Tanda ngini ditatapakan sawagai tanda rasmi katawatasan diri (disabilitas) dalam ISO 7001 ulih pahimpunan Amirika Sarikat Rehabilitation International (RI).

## Jujuhutan
Kursi indan

**Kursi indan** adalah alat bantu nang dipakai ulih urang nang maharit kangalihan bajalan mamakai batis, kawa marga panyakit, cidara, atawa jua cacat. Alat ngini kawa digarakakan lawan ditunjul ulih urang lain, digarakakan lawan mamakai tangan atawa mamakai masin utumatis. Pamakaian panambaian kursi indan di Inggris tacatat wayah tahun 1670-an.

## Jujuhutan
Katawatasan diri

**Katawatasan diri, disabilitas,** atawa **difabel** (basa Inggris: *disability*) kawa basipat awak, pikiran, lima indra, parasaan, pakambangan atawa sapalih gabungan matan ngini.

## Artian
Katawatasan diri atawa disabilitas adalah istilah nang maliputi gangguan, katawatasan bagawian, wan pawatasan kaumpatan (partisipasi). Gangguan adalah sabuah masalah di kagunaan awak atawa susunannya; sabuting pawatasan gawian adalah kangalihan nang dihadapi ulih urang dalam manggawi tugas atawa tindakan, sadangakan pawatasan kaumpatan adalah masalah nang dialami ulih urang dalam kaumpatan dalam kaadaan kahidupan. Jadi disabilitas adalah sabuah kajadian rumit, nang mancaraminakan hubungan antara ciri matan awak sasaurang wan ciri matan masarakat tampat inya bagana.

Panyandang katawatasan diri adalah saban urang nang baisi kalainan awak wan/atawa pikiran, nang kawa mangganggu atawa rintangan gasan inya bagawian sacara sabujurnya, nang tadiri matan:
# panyandang katawatasan awak;
# panyandang katawatasan pikiran; wan
# panyandang katawatasan awak wan pikiran.

## Pangalumpukan

## Jujuhutan
Rimbas

**Rimbas** atawa **marimbas** adalah tindakan manukar barang dalam jumlah banyak gasan basisiap mahadapi sabuting bancana, imbah bancana tajadi, atawa gasan pasiapan kanaikan wan jua panurunan haraga.

Rimbas dikaji sacara ilmiah ulih pandapat parangai pamakai, nang marupakan bidang ilmu ikunumi nang manjalasakan tindakan-tindakan baimbai kaya suhur damini (tren), mudi, panimbunan barang, wan panjuhutan dana ganal-ganalan.

Parangai panukaran samacam ngini kawa maulah kakurangan sangu (stok) barang, kadada maitihi apakah kaadaan kakurangan ngitu saurang dasar bujur nyata atawa wastu ditanggapi wara.

## Jujuhutan
Pamaksinan

**Pamaksinan** disambat jua imunisasi adalah pambarian vaksin ka dalam awak sasaurang gasan mambariakan kataguhan tahadap panyakit ngitu. Kata *vaksinasi* dibibit matan basa Latin *vacca* nang baarti sapi - diistilahakan damintu marga vaksin panambaian baasal matan virus nang manjangkiti sapi (karumut sapi).

Wayah tahun 2014, parugram imunisasi di Indunisia wastu mancakup 86,8 parsin atawa di bawah sasahan, yaitu 90 parsin. Sasain ka disa atawa dairah di luar Jakarta cakupannya bakurang, misalnya pamaksinan DPT tahun 2013 di Parupinsi Sumatra Barat wastu 60,2 parsin, di Aceh 52,9 parsin, wan di Papua 40,8 parsin. Hal ngini manimbulakan 'outbreak' wayah tahun 2015 lawan paharit taduga jangkitan Dipteri sabanyak 62 urang (tamasuk 2 urang maninggal) di Sumatra Barat wan 16 urang tajangkit Dipteri (tamasuk 2 urang maninggal) di Aceh.

## Jujuhutan
Marataakan langkuk

**Marataakan langkuk** atawa **marataakan kurva** adalah cara kawigasan awam nang dipatuhakan wayah pandemi COVID-19. Langkuk nang dimaksut adalah langkuk wabah, pambadalan panjanakan (representasi visual) matan jumlah urang nang tajangkit nang mamarluakan paubatan sairing lawan pajalanan waktu. Wayah wabah, sistim kawigasan sabuah nagara kawa rabah (kolaps) lamun jumlah urang nang tajangkit labih matan jumlah kakakawaan sistim kawigasan (rumah sakit wan samacamnya) gasan manangani bubuhannya. Istilah "marataakan langkuk" artinya malambati jumlah pajangkitan salawas wabah, jadi jumlah urang nang mamarluakan pananganan bakurang, wan sistim kawigasan kada lucut. Tagal wayah wabah kawa jadi tapanjang (dibanding lamun banyak nang mati marga sistim kawigasan kada kawa manampung jumlah urang garing).

Cara ngini maandalakan tiknik pangandalian kaya pawatasan susial/awak, karantina diri saurang, sampai panyundukan wilayah.
Langkah nang takait adalah lawan maningkatakan muatan sistim kawigasan, lawan cara manambah jumlah pagawi/jam gawi tanaga kawigasan, lambaga kawigasan (rumah sakit, wan samacamnya), pakakas kawigasan (tampat guring, ventilator, wan samacamnya), gasan manangani jumlah pagaring nang mambangkak.

## Itihi jua
* Pandimi
** Tingkat kabangatan pandimi (2007)
** Karangka Panilaian Kabangatan Pandimi (2017)
* Basic reproduction number (**''R''<sub>0</sub>**)
* Karantina
* Tim Tanggap COVID-19 Imperial College
* Daptar nagara maumpat jumlah tampat guring rumah sakit

## Jujuhutan
Majalis Paralimpiada Antarabangsa

**Majalis Paralimpiada Antarabangsa** ( atawa disingkat **IPC**; ) adalah pahimpunan nirkulih (nirlaba) antarabangsa wan paawakan dunia gasan Garakan Paralimpiada. IPC manyalaggaraakan Paralimpiada (*Paralympic Games*) wan baguna jadi pasakutuan antarabangsa gasan sanga cikang malumbar urat. Didiriakan wayah 22 Siptimbir 1989 di Düsseldorf, Jerman, tujuan pahimpunan ngini adalah "Gasan mambada'i atlit Paralimpiada gasan mancapai kaunggulan malumbar urat, mailhami, wan mambangkitakan dunia". Imbahnya, IPC handak mamasarakan nilai-nilai Paralimpiada wan manciptaakan piluang malumbar urat gasan sabarataan panyandang katawatasan diri, matan tingkat pamula sampai elit.

IPC baisi undang-undang wan susunan nang dimukratis wan tadiri matan pambadalan matan 176 Majalis Paralimpiada Bangsa (NPC), ampat *Pahimpunan Malumbar Urat Antarabangsa gasan Panyandang Katawatasan Diri* (IOSD) wan lima pahimpunan dalam nagari. Markas ganal IPC baandak di Bonn, Jerman.

Atas dasar kawa maatur Paralimpiada sacara labih imit (efisien) wan mambariakan Garakan Paralimpiada satu suara, ampat pahimpuanan antarabangsa nang digabungakan di bawah IOSD mandiriakan "Majalis Paampah Antarabangsa Pahimpunan Malumbar Urat Dunia gasan Panyandang Katawatasan Diri" (ICC) wayah tahun 1982. Di tahun-tahun nang dihadap, pahimpuanan-pahimpunan lain bagabung wan kaparluan gasan pahimpunan nang dipandu sacara dimukratis cungul, dituntut ulih nagara-nagara nang umpatan dalam Garakan Paralimpiada. Bubuhannya mahandaku susunan dimukrasi, gasan maningkatakan pambadalan (representasi) bangsa wan dalam nagari, nang maampah lawan landasan IPC kaya nang dipatuh wayah ngini. Paralimpiada Musim Dingin 1994, Norwegia, adalah nang panambaian kali diadaakan ulih IPC.

IPC baguna jadi pahimpunan banaung, nang mambadali sapalih cikang malumbar urat wan katawatasan diri, lain lawan pahimpunan malumbar urat antarabangaa lainnya gasan atlit panyandang katawatasan diri, nang sapalih ganal tawatas lawan sabuting cikang malumbar urat atawa kacacatan.

Kata "Paralimpiada" dibibit matan preposisi Yunani "para" ("di higa" atawa "baimbai") wan "Ulimpiada". Konotasi panambaian nang tahubung lawan suku kata "para" adalah paralisis atawa paraplegia. Tagal, marga Paralimpiade mancakup garumbung-garumbung cacat nang babida wan pasatuan nang parak lawan Garakan Ulimpiada, "para" manggarisbawahi kaandakan kadua garakan ngitu sacara batataian.

Majalis Pamarintahan baanggutaakan lima walas urang mahawasi IPC di antara rapat-rapat Majalis Awam. Robert D. Steadward jadi Parisidin panambaian wayah tahun 1989. Matan 2017, Andrew Parsons adalah Parisidin IPC.

Jumlah atlit wan nagara nang umpatan dalam Paralimpiada wan jadi palihan matan Garakan Paralimpiada sasain maningkat sacara tarus manarus, baimbai lawan jumlah panjanak paturaian ngini. Malumbar urat panyandang katawatasan diri tumbuh di tingkat bangsa wan antarabangsa.

## Jujuhutan
Gerakan Pramuka Indonesia

**Gerakan Pramuka Indonesia** adalah ngaran pahimpunan pandidikan kada rasmi (nonformal) nang maadaakan pandidikan kapanduan di Indunisia. Kata "Pramuka" marupakan singkatan matan *Praja Muda Karana*, nang baisi arti Jiwa Anum nang Katuju Bakarya. Tagal, sabalum singkatan ngini ditatapakan, kata Pramuka asalnya dijuhut ulih Sultan Hamengkubuwono IX matan kata "Poromuko" nang baarti pasukan pamukaan dalam parang.

Pramuka marupakan sambatan gasan angguta Gerakan Pramuka, nang maliputi; Pramuka Siaga (7–10 tahun), Pramuka Penggalang (11–15 tahun), Pramuka Penegak (16–20 tahun) wan Pramuka Pandega (21-25 tahun). Garumbung angguta nang lain, yaitu Pembina Pramuka, Andalan Pramuka, Korps Pelatih Pramuka, Pamong Saka Pramuka, Staf Kwartir dan Majelis Pembimbing.

Kapramukaan adalah runtutan pandidikan di luar lingkungan sakulah wan di luar lingkungan kulawarga dalam bantuk kagiatan manarik, mahimungi, sihat, taatur, taampah, wan nyama nang digawi di alam tabuka lawan Pandirian Dasar Kapramukaan wan Cara Kapramukaan, nang sasahan warihnya pambatukan watak, ahlak, wan budi pakarti luhur. Kapramukaan adalah sistim pandidikan kapanduan nang disasuaiakan lawan kaadaan, kapantingan, wan pakambangan masarakat, wan bangsa Indunisia.

Gerakan Pramuka dipimpin ulih Ketua Kwartir Nasional, nang damini dijabat Komisaris Jenderal Polisi (Purn.) Budi Waseso.

## Jujuhutan
Muhammad Ridwan Baseri

K.H. **Muhammad Ridwan Baseri** atawa dipinandui lawan ngaran **Guru Kapuh** () adalah ulama Banua Kalimantan Selatan.

Guru Kapuh diranakakan di Kapuh, sabuah kampung di kacamatan Simpur, Kabupatin Hulu Sungai Selatan. Abahnya bangaran H. Hasan bin Baseri, wan umanya bangaran Hj Jauhar binti H Athaillah bin H Abdul Qadir bin H Sa’duddin atau H Muhammad Tayyib Taniran (Datu Taniran) bin HM As’ad bin Puan Syarifah binti Syekh H Muhammad Arsyad Al Banjari.

Pangajian nang sidin pimpin bamula pada tahun 2005 wan mulai rami didatangi jamaah tumatan wafatnya ulama Muhammad Zaini Abdul Ghani atawa Guru Sekumpul.

## Bahan acuan
Hari Kamardikaan Ripublik Indunisia

**Hari Kamardikaan** (langkap: **Hari Kamardikaan RI**, basa sahari-hari: **Tujuhbelasan**) adalah hari parai nasiunal di Indunisia gasan mamparingati Pasarihan Kamardikaan Indunisia wayah 17 Agustus 1945.

Saban tahun watah tanggal 17 Agustus, rakyat Indunisia marayaakan Hari Pasarihan Kamardikaan ngini liwar mariah. Mula matan turai panjat pinang, turai makan karupuk, sampai upacara militar di Istana Merdeka, sabarataan palihan matan masarakat umpatan lawan cara masing-masing.

Saban tahun wayah tanggal 17 Agustus jua, rakyat Indunisia marayaakan hari kamardikaan Ripublik Indunisia lawan manyanyiakan lagu gubahan H Mutahar, yaitu Hari Merdeka

Mamaraki Hari Kamardikaan, Parisidin Ripublik Indunisia salalu manbariakan Pidatu Kanagaraan dalam Rangka Hari Kamardikaan Indunisia di Gedung MPR jadi kagiatan nang sakral gasan manyambut Hari Kamardikaan Ripublik Indunisia.

## Jujuhutan
Naskah Pasarihan

**Naskah Pasarihan** adalah rancangan naskah pasarihan kamardikaan bangsa Indunisia nang ditulis ulih Sukarno di sadabar kartas *blocknote* bakalir putih lawan ukuran panjang 25,8&nbsp;cm, lebar 21,3&nbsp;cm, wan tabal 0,5&nbsp;mm.

## Jujuhutan
Karita bakahancapan tinggi

**Karita bakahancapan tinggi** adalah paangkutan awam lawan mamakai rel lawan kahancapan di atas 200&nbsp;km/jam (125 mil/jam).

Rancakya karita bakahancapan tinggi bajalan lawan kahancapan antara 250&nbsp;km/jam (150 mil/jam) sampai 300&nbsp;km/jam (180 mil/jam). Saupama rikur kahancapan dunia gasan karita baindan dipacahakan wayah tahun 2007 ulih Karita Prancis TGV nang mancapai kahancapan 574,8&nbsp;km/jam (357,16 mpj), sadangakan karita maglev pacubaan Japang sudah mancapai kahancapan 581&nbsp;km/jam.

## Jujuhutan
Pamaksinan Covid-19 di Indunisia

**Pamaksinan Covid-19 di Indunisia** adalah parugram nang digawi ulih pamarintah Indunisia dalam mangurangi panyabaran panyakit koronavirus marga pandemi Covid-19 nang tajadi mula 2020. Matan 269,5 juta ikung masarakat Indunisia wayah 2019, pamarintah manyasarakan parugram pamaksinan cagar tuntung wayah 2021 lawan jumlah urang nang cagar dipaksin mancapai labih matan 75 parsin panggana atawa kikira 208 juta ikung. Jumlah ngitu baraitan lawan sarat nang musti dihandaki gasan manciptaakan *herd immunity* atawa kataguhan garumbung.

Sampai 2 Agustus 2021, jumlah urang Indunisia nang sudah dipaksin gasan takaran (dosis) panambaian hanyar mancapai 47.847.179 urang atawa 22,97 parsin matan sabarataan panggana Indunisia. Matan jumlah ngitu, hanyar 21.071.096 urang atawa 10,12 parsin nang sudah dipaksin sabanyak dua kali.

## Parian paksin
Gasan manyuksisakan parugram pamaksinan Covid-19, pamarintah Indunisia mamadahakan gasan mamakai 7 janis paksin babida. Hal ngitu ditatapakan badasarakan Keputusan Menteri Kesehatan Nomor HK.01.07/Menkes/12758/2020. Paksin SinoVac (Coronavac) matan Tiongkok jadi janis paksin panambaian nang dipakai. Samantara paksin lainnya adalah paksin ulahan PT Bio Farma, Sinopharm, Novavax, Pfizer-BioNTech, Oxford-AstraZeneca, wan Moderna.

## Pungkara
Sawagai salah saikung urang awam nang mandapatakan paksin, Raffi Ahmad mandapat panambayan marga wayah malamnya imbah pamaksinan, inya mandatangi sabuah aruh kadada mahatiakan parutukul kawigasan. Bubuhan istana imbah ngitu manangati tindakannya. Kaisukan harinya, Raffi mancatu maap wan bajanji gasan labih disiplin lagi dalam manarapakan parutukul kawigasan.

## Jujuhutan
CoronaVac

**CoronaVac** adalah vaksin COVID-19 nang dikambangakan ulih pausahaan biofarmasi Tiongkok, Sinovac. Matan patangahan tahun 2020, calun paksin ngini manjalani paitihan klinis tahap III, wan mandapatakan pasatujuan gasan pamakaian kapalipitan nang damini balangsung di Brasil, Chili, Indunisia, wan Turki. CoronaVac mamakai tiknulugi sarupa, tagal labih taradisiunal, dibandingakan lawan BBIBP-CorV wan BBV152, paksin pirus inaktip COVID-19 lainnya nang jua rahatan dalam panaraian tahap III.

Brasil mamadahakan tingkat kamanjuran (efikasi) CoronaVac saganal 50,38% wayah 12 Januari 2021 badasarakan data langkap matan panaraian wayah 12.508 paumpatn; tingkat kamanjuran ngini parak 30% labih randah matan kulih nang dipadahakan sabalumnya wan parak kada mayu gasan mandapatakan pasatujuan matan WHO wan Brasil. Instituto Butantan, panyalanggara panaraian, mamadahakan angka nang labih randah marga rata-rata pahitungan jangkitan nang takantat dibandingakan lawan paulah paksin lainnya. Sabalumnya, wayah 7 Januari 2021, Instituto Butantan mamadahakan lamun paksin ngini 78% manjur lawan kajadian hampul wan 100% manjur malawan jangkitan barat wan sadang badasarakan 220 kajadian COVID-19 matan 13.000 sakarilawan kadada marinci badimapa tingkat kamanjurannya dihitung. 

Turki sabalumnya sudah mamadahakan tingkat kamanjuran saganal 91,25% matan analisis samantara tahadap 29 kajadian nang didasarakan lawan data matan 1.322 paumpat dalam panaraian lawan 7.371 sakarilawan, samantara Indunisia mamadahakan tingkat kamanjuran saganal 65,3% badasarakan data matan 1.600 paumpat dalam panaraian bubuhannya.

## Jujuhutan
Arsip Nasiunal Ripublik Indunisia

**Arsip Nasiunal Ripublik Indunisia** (disingkat **ANRI**) marupakan salah satu lambaga pamarintah lainkamantrian nang dibantuk badasarakan Undang-Undang No.7/1971 pasal *Ketentuan-ketentuan Pokok Kearsipan* nang imbahnya diubah jadi Undang-Undang No. 43/2009 Pasal *Kearsipan* dalam rangka manggawi tugas pemerintahan di bidang kaarsipan sasuai lawan katantuan paraturan paundang-undangan nang balaku.

ANRI baisi tugas nang liwar panting dalam panyalanggaraan pamarintahan damini marga Arsip saurang baisi kagunaan nang liwar panting sawagai paingat gabungan bangsa, suwalih ngitu ANRI baparan jua jadi pambina Kaarsipan Nasiunal sesuai lawan Pasal 8 Ayat 1 Undang-Undang Nomor 43 Tahun 2009.

## Jujuhutan
Vaksin Covid-19 Oxford–AstraZeneca

**Vaksin COVID-19** dipinandui jua sawagai **AZD1222**, adalah sabuah vaksin COVID-19 nang dikambangakan ulih Universitas Oxford wan AstraZeneca nang dibariakan malalui suntikan intraotot. Paitihan ilmiahnya digawi ulih Jenner Institute wan Oxford Vaccine Group matan Universitas Oxford. Timnya dipimpin ulih Sarah Gilbert, Adrian Hill, Andrew Pollard, Teresa Lambe, Sandy Douglas wan Catherine Green. Wayah Disimbir 2020, kandidat paksin ngitu manjalani paitihan ilmiah klinis Tahap III. Wayah 30 Disimbir 2020, paksin ngitu disatujui gasan dipakai dalam parugram pamaksinan di Britania Raya.

## Jujuhutan
BBIBP-CorV

**BBIBP-CorV** adalah sasabuting matan dua vaksin COVID-19 virus inaktivasi nang dikambangakan ulih Sinopharm. Wayah Disimbir 2020, paksin ngitu diandak dalam panaraian Tahap III di Argentina, Bahrain, Mesir, Maroko, Pakistan, Peru, wan Uni Emirat Arab lawan labih matan 60.000 paumpat. WayH Nupimbir, kikira satu juta urang mandapatakan paksin ngitu malalui parugram pamakaian kapalipitan Tiongkok.

## Jujuhutan
Vaksin COVID-19 Moderna

**Vaksin COVID-19 Moderna** atawa  **mRNA-1273** adalah sabuah vaksin COVID-19 nang dikambangakan ulih National Institute of Allergy and Infectious Diseases (NIAID), Biomedical Advanced Research and Development Authority (BARDA), dan Moderna. Paksin ngitu dipakaiakan malalui suntikan intraotot. Wayah 18 Disimbir 2020, mRNA-1273 dikaluarakan malalui papadah pamakaian kapalipitan ulih Food and Drug Administration (FDA) Amerika Serikat.

## Jujuhutan
Panaraian paksin

**Panaraian paksin** adalah panaraian klinis nang batujuan manilai kaamanan wan kamanjuran sabuah kandidat vaksin sabalum kandidat ngitu jadi paksin nang dapat ijin. Panaraian klinis tadiri matan talu pasa tatambaian: dalam pasa I, kandidat paksin ditaraiakan gasan sapalih sakarilawan nang dipantau lawan pisit. Dalam pasa II, kandidat paksin dibariakan gasan labih banyak urang, nang baisi pawatakan mahirip kaya sasaran paksin ngitu. Dalam pasa III, kandidat paksin dibariakan gasan ribuan urang, wan matan kulihnya kawa dikatahui kamanjuran wan kaamanan paksin ngitu.

## Jujuhutan
Runtutan pandemi COVID-19 (2019–20)

Artikal ngini marakamakan runtutan wan ilmu panyabaran panyakit manjangkit koronavirus sindrom pahinakan akut barat 2 (SARS-CoV-2), virus nang batanggung jawap atas pandemi panyakit koronavirus 2019–2020 nang baasal matan Wuhan, Tiongkok. Artikal ngini mungkin kada mamuat sabarataan tanggapan wan tindakan tatambaian. Sapalih pakambangan panyakit hanyar kawa dikatahui atawa dipahami lawan cara kilas balik (retrospeksi).

## Jujuhutan
Pandemi COVID-19 maumpat nagara

Artikal ngini mambariakan gambaran awam wan marakamakan satatus tampat nang taujak ulih SARS-CoV-2, virus panyabab panyakit koronavirus 2019 (COVID-19) wan batanggung jawap atas Pandemi COVID-19. Kajadian manusia panambaian COVID-19 dipinandui di Wuhan, Tiongkok, wayah bulan Disimbir 2019.

## Jujuhutan
Angsana, Tanah Bumbu

**Angsana** ngaran kacamatan di Kabupatin Tanah Bumbu, Prupinsi Kalimantan Selatan, Indunisia.

## Géografi
### Watas wilayah
Watas wilayah kacamatan Angsana:

### Pambagian administratip
Kacamatan Angsana dibagi manjadi 9 kampung, antara lain:

# ...
Daptar tukuh nang habis umur marga pandimi koronavirus 2019-2020

Ngini adalah daptar tukuh tasuhur nang habis umur marga Panyakit koronavirus 2019 (COVID-19), nang baasal matan virus SARS-CoV-2 asal Tiongkok nang manyabar pada Pandemi COVID-19 di sabarataan dunia.

## Daftar tokoh yang meninggal dunia pada tahun 2020
Istana Merdeka

**Istana Merdeka** marupakan tampat rasmi kaganaan wan kantur Parisidin Indunisia nang andaknya maampah ka Taman Monumen Nasional (Monas) Jalan Medan Merdeka Utara, Jakarta. Pamulaannya istana ngini dipakai jadi tampat kaganaan rasmi Gubernur Jenderal Hindia Walanda sampai wayah masa pandudukan Japang di Indunisia. Istana lawan ligar kikira 2.400 m² ngini baandak sakompleks lawan Istana Negara wan Bina Graha.

## Jujuhutan
Parutukul kawigasan

**Parutukul kawigasan** (basa Indunisia: protokol kesehatan) adalah upaya kawigasan awam nang marujuk lawan sajumlah tindakan nang musti digawi dalam rangka parumusi kawigasan wan pancagahan panyakit. Parutukul kawigasan balain lawan parutukul midis, nang marupakan tata cara, panduan, tata laksana, atawa papadah gasan tanaga kawigasan pasal tindakan nang musti diambil di kaadaan tatantu.

## Jujuhutan
Kawigasan lingkungan

**Kawigasan lingkungan** marupakan cikang matan ilmu kawigasan awam nang mancakup sabarataan palihan alam wan lingkungan nang maujak kawigasan manusia. Kawigasan lingkungan bapumpun lawan kaalami wan panciptaan lingkungan nang mambariakan kauntungan lawan manusia. Subdisiplin matan kawigasan lingkungan antara lain ilmu lingkungan, kawigasan wan kasalamatan bagawi, toksikologi, wan epidemiologi.

## Jujuhutan
Kawigasan jiwa

**Kawigasan jiwa** atawa **kawigasan jiwa** adalah tingkatan kasajahtaraan psikologis atawa kadada gangguan jiwa. Kawigasan jiwa tadiri matan babarapa janis kaadaan nang sacara awam dikalumpukakan dalam 'kaadaan wigas', 'gangguan kagairan', 'stres' wan 'depresi'.

## Jujuhutan
Panjat pinang

**Panjat pinang** adalah 
paturaian manaiki puhun pinang (atawa puhun lainnya) nang sudah dikulimbiti wan dibari cacahar palincar, gasan marabutakan banda-banda nang digantungakan di atasnya, rancaknya diadakan gasan mamparingati Hari Kamardikaan Indunisia. Paturaian ngini marupakan salah sabuting paturaian taradisiunal nang tasuhur wayah parayaan hari kamardikaan Indunisia.

## Jujuhutan
Tujuhbelasan

**Tujuhbelasan** atawa **agustusan** adalah sarangkaian kagiatan aruh rakyat nang digawi gasan mamparingati Hari Kamardikaan Indunisia nang gugur wayah tanggal 17 Agustus. Kagiatan ngitu rancaknya maliputi upacara bandira, rangkaian paturaian nang diadakan di lingkungan satampat, mahias rumah, wan ditutup lawan malam kasanian. Dana panyalanggaraan kagiatan-kagiatan ngini baasal matan iuran warga nang dikurdinasi ulih pamarintah RT satampat.

## Jujuhutan
Tim Tanggap COVID-19 Imperial College

**Tim TanggapnCOVID-19 Imperial College** (Imperial College COVID-19 Response Team - ICCRT) adalah tim panasihat wan sains nang diulah ulih Imperial College London gasan mampalajari panyakit koronavirus 2019 wan manasihati pamarintah Britania Raya. Kaduan panambaiannya dicungulakan wayah tanggal 17 Januari 2020. Tim ngini dipimpin ulih Neil Ferguson.

## Jujuhutan
Langkuk

Dalam matamatika, **langkuk** (disambat jua **kurva** dalam teks nang labih tuha) adalah upjik nang mahirip lawan garis nang kada musti lurus.

Sacara intuitif, langkuk kawa dianggap sawagai jajak nang ditinggalakan ulih titik bagarak. Ngini adalah arti nang cungul, labih matan 2000 tahun halam dalam buku ''Elements'' Euclid: "Garis [malangkuk] adalah [...] janis kuantitas panambaian, nang wastu baisi satu dimensi, yaitu panjang, kadada ligar atawa kadalaman apa-apa, wan kada lain adalah aliran atawa jalur matan titik nang [...] cagar tinggalakan matan imajinernya, maugahakan sapalih sisa di panjang, dikacawaliakan matan ligar apa-apa."

## Jujuhutan